Отчет

 За изпълнението на културния календар

 на „НЧ Иван Вазов – 1896 г. с. Искра“ – за 2022г.

Читалището е място което е винаги с отворени врати за различните поколения, социални групи и етнически общности. Място където деца и възрастни от дълги години изучават културното историческо наследство на родния край. Тук в читалището винаги ще се пази родовата памет, тук са корените ,бита и традицията. Това е мястото в което се подържат българските традиции живи.

И тази година отбелязахме 06 януари - Йорданов ден. Тържеството премина с водосвет на водата и група смели младежи нагазиха в студените води да уловят кръста.

На 14 февруари отпразнувахме и Трифон Зарезан като зарязахме лозите и отправихме благословия за здраве и берекет.

По традиция на 18 януари отбелязахме Освобождението на Искра от османско иго с поклонение пред паметника на убитите руски войни.

Отбелязахме и 19 февруари – обесването на Васил Левски с няколко деца четохме откъси от книги за Левски, рецитирахме стихове.

Така и на първи март посрещнахме Баба Марта заедно с децата от ЦДГ „Искра “с много песни, танци и стихотворения, където тя раздаде сладки изкушения и закичи с мартенички малки и големи. Отбелязахме и Деня на самодееца и любителското художествено творчество. Това е един чудесен празник за хората, който не жалят време и сили да работят за запазването на българската традиция и култура.

Националния празник на България 3- Март отбелязахме с изготвянето на витрина. Бяха и положени венци и цветя пред паметната плоча на загиналите руски войници по време на Освободителната руско- турска война.

На Лазаровден нашите хубави лазарки пременени в традиционни народни носии, окичени с пролетни цветя бяха посрещнати в много домове с празнична питка, пяха обредни песни благословиха за здраве и берекет. След прекрасните си изпълнения малките лазарки бяха дарени с яйца и лакомства и парички. Благодарим на децата за прекрасния празник.

В края на март проведохме и нашето редовно събрание. След изнасянето на отчета за читалищната и библиотечна дейност, бяха и набелязани и задачите за идната година. Представихме и презентация с снимков материал от проведените през годината мероприятия.

- 01 април - Ден на шегата хумористична програма

22 април - Ден на земята – Почистване пред градинките на читалището

6 май- Честване на традиционния празник Гергьовден общоселско веселие организирано заедно с кметството.

 11 май - Отбелязване националния ден на библиотекар- Стани Библиотекар за един ден в него се включиха много деца от началните класовете с голямо желание се запознаха с работата на библиотекаря.

На 14 май – Детската фолклорна група „Славейче“ при читалището взе участие в 49 майски културни тържества 2022г. След прекрасното изпълнение децата бяха наградени с грамоти.

Всяка година завършилите първокласници посещават библиотеката. Представяме им презентация с нея децата усвояват първия библиотечен урок. Те изгледаха с интерес приказката „Вълкът и седемте козлета“ и „Мързелан и мързеланка“ и решаваха онлайн – игри за пресмятане.

На 2 юни отбелязахме деня на Ботев и загиналите за свободата на България с едноминутно мълчание и поднасяне на цветя пред паметника

 През лятната ваканция децата рисуваха рисунки с техните любими герои от приказките. Четоха и любими книжки също така и препоръчителните от списъка им за училище.

На 18 август отбелязахме празника местния събор на с Искра. В събора взеха участие нашите млади танцьори от група „Славейче“. Също така взе участие и нашата млада певица Наталия Димова, която се представи много добре с изпълнението на две прекрасни песни.

През септември поднесохме цветя пред паметника на Клара Ешкенази / Искра /.

Първи октомври чествахме Деня на хората от третата възраст с увеселителна програма и лека почерпка и да продължават все тъка и с повече изяви на сцената.

На 18 октомври с водосвет и курбан отбелязахме празника св. Иван Рилски в селото.

В края на октомври изработихме и направихме изложба от рисунки от даровете на природата всички деца много се забавляваха.

 Във връзка с Деня на народните будители събрахме снимков материал на известни народни будители и изготвихме изложба.

 На 21 ноември във връзка с Деня на християнското семейство представихме презентация пред група ученици и възрастни, свързана с легендата и обичаите на този ден.

 Месец декември започва подготовката за коледните тържества на съставите. Коледа е един от най - светлите празници, запознаваме децата с традициите и коледните обичаи, с символиката на коледуването и сурвакането, след което децата пресъздадоха обичая коледуване изпълниха коледни песни и стихотворения. Накрая всички получиха подаръци от Дядо коледа.

Читалищата в България и днес продължават дейността си изправени пред трудности за своето развитие и оцеляване. Ние и занапред ще продължим да полагаме максимално усилия да запазим българския дух и българските традиции и да ги предадем на бъдещите поколения.